Diari Oficial de la Generalitat Valenciana


Sumari del DOGV 8570, del 14-06-2019 (2019/6042)

RESOLUCIÓ de 10 de juny de 2019, del director general del Institut Valencià de la Joventut, per la qual es convoquen places a les residències juvenils de l'Institut Valencià de la Joventut per al curs 2019/2020, per a joves.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8570

Data del DOGV
:   14-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6042


Data del document
:   10-06-2019

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 de juny de 2019, del director general del Institut Valencià de la Joventut, per la qual es convoquen places a les residències juvenils de l'Institut Valencià de la Joventut per al curs 2019/2020, per a joves. [2019/6042]  
L'article 49.1.25 de l'Estatut d'Autonomia de la Comunitat Valenciana atribueix a la Generalitat competències exclusives en matèria de joventut.  
La Llei 15/2017, de 10 de novembre, de la Generalitat, de polítiques integrals de joventut (d'ara endavant, Llei de Joventut), té com a finalitat garantir que els i les joves puguen definir i construir el seu projecte vital, individual i col·lectiu, en igualtat d'oportunitats. Així mateix, aquesta regulació persegueix garantir la participació i la coresponsabilitat de les persones joves en la presa de decisions, i fomentar al màxim els espais de trobada i de debat.  
Dins dels serveis a la joventut que ofereix l'Institut Valencià de la Joventut (IVAJ) es troben les residències juvenils. En concret, en l'article 42 de la Llei de Joventut, les residències juvenils es defineixen com un recurs i un servei per a la joventut.  
Els articles 68 i 69 del Decret 86/2015, de 5 de juny, del Consell, que desenvolupa reglamentàriament la Llei de Joventut, pels quals s'estableixen les normes reguladores del funcionament de les residències juvenils de la Generalitat, assenyalen que cada any es farà la convocatòria d'adjudicació de places per a les residències juvenils.  
Amb la finalitat d'afavorir les possibilitats d'allotjament i manutenció de joves que, per raó d'estudis o per a dur a terme activitats esportives, culturals o d'índole similar, han de desplaçar-se fora del seu domicili particular, l'Institut Valencià de la Joventut convoca anualment places juvenils per a joves durant el curs acadèmic 2019/2020 d'acord amb el que preveu l'article 69.2 del Decret 86/2015, de 5 de juny del Consell, que desenvolupa reglamentàriament la Llei de Joventut, per a l'estada en les seues residències.  
En virtut de tot això i fent ús de les facultats que l'article 11 de la Llei de Joventut confereix al director general de l'Institut Valencià de la Joventut, resolc:  
  
Primer  
Convocar places a les residències juvenils de l'Institut Valencià de la Joventut, per al curs acadèmic 2019/2020, per a joves estudiants i joves que duguen a terme alguna activitat esportiva, cultural o d'índole semblant.  
  
Segon  
Aprovar les bases que regiran la convocatòria, que s'inclouen com a annex I d'aquesta resolució.  
  
Tercer  
Aprovar el corresponent model normalitzat de sol·licitud, inclòs com a annex II.  
  
Quart  
El director general de l'IVAJ adoptarà les mesures i instruccions necessàries per al desenvolupament i l'aplicació d'aquesta resolució.  
  
Contra la present resolució, que posa fi a la via administrativa, podrà interposar-se potestativament recurs de reposició davant aquest òrgan que la va dictar, en el termini d'un mes a partir de l'endemà de la seua publicació en el Diari Oficial de la Generalitat Valenciana (DOGV), o bé, directament, recurs contenciós administratiu davant el jutjat contenciós administratiu competent, en el termini de dos mesos a partir de l'endemà de la seua publicació en el DOGV. Tot això d'acord amb el que preveuen els articles 123 i 124 de la Llei 39/2015, d'1 d'octubre, del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que les persones interessades puguen interposar qualsevol altre recurs que consideren oportú.  
  
València, 10 de juny de 2019.- El director general de l'IVAJ: Jesús Martí Nadal.  
ANNEX I  
Bases  
  
Primera. Objecte de la convocatòria  
Es convoquen places de residents per a joves estudiants i per a joves que duguen a terme alguna activitat esportiva, cultural o d'índole similar, a les residències juvenils de l'IVAJ per al curs acadèmic 2019/2020, d'acord amb les condicions següents:  
1.1. El programa oferit consistirà en allotjament i pensió alimentària completa. La pensió completa constarà de desdejuni, dinar i sopar. L'allotjament es farà d'acord amb les condicions particulars de cada residència.  
1.2. A l'efecte de la present convocatòria, tant per als estudis universitaris com per als no universitaris, es considerarà curs acadèmic lectiu el que en el seu moment fixen la universitat corresponent i la conselleria competent en matèria d'educació.  
1.3. La plaça que s'obtinga s'estendrà fins a la finalització dels estudis oficials.  
1.4. A l'efecte d'aquesta convocatòria, es considerarà «cap de setmana» des de la vesprada del divendres fins a la nit del diumenge.  
1.5. El preu mensual establit no inclou el servei d'alimentació durant els caps de setmana, des del sopar del divendres fins al desdejuni del dilluns, a les residències juvenils Mare de Déu del Lledó i Sant Crist del Mar, però sí l'allotjament.  
1.6. No obstant això, si la residència poguera prestar aqueixos serveis, els preus a aplicar serien els següents:  
- Desdejuni: 1,00 -  
- Dinar: 4,00 -  
- Sopar: 3,00 -  
1.7. La residència juvenil Mare de Déu del Lledó romandrà tancada durant les festes locals de la Magdalena, de Castelló de la Plana, i no hi prestarà cap servei d'allotjament ni d'alimentació.  
1.8. Les residències juvenils romandran tancades durant les vacances escolars de Nadal i de Setmana Santa i, durant aquests períodes, es podrà sol·licitar als residents que retiren les seues pertinences de les habitacions. No obstant això, en les residències La Florida i Sant Crist del Mar, la direcció podrà autoritzar la permanència dels residents que ho sol·liciten.  
1.9. El nombre de places convocades per al curs acadèmic 2019/2020 a les residències juvenils de la Generalitat són les següents:  
- Residència Juvenil Mare de Déu del Lledó: 34 places  
places en habitacions individuals: 12  
places en habitacions dobles: 22  
€ Residència Juvenil Sant Crist del Mar: 16 places en habitacions dobles  
- Residència Juvenil Universitària La Florida: 31 places en habitacions individuals  
Les places vacants que es puguen produir durant la instrucció del procediment s'incorporaran a les places convocades.  
1.10 Per a la residència juvenil Mare de Déu del Lledó, podran indicar en les sol·licituds el tipus d'habitació, individual o doble, per ordre de preferència.  
  
Segona. Beneficiaris i requisits  
2.1. Podran ser beneficiaris d'aquestes places:  
a) Joves que cursen estudis conduents a títols oficials impartits per les universitats de la Comunitat Valenciana.  
b) Joves que cursen cicles formatius o ensenyaments artístics, ensenyament secundari, batxillerats o estudis universitaris.  
c) Joves d'altres nacionalitats diferents de l'espanyola que participen en accions o programes europeus o altres programes de cooperació internacional.  
d) Joves que duguen a terme alguna activitat esportiva, cultural o d'índole semblant.  
2.2. Les persones que sol·liciten una plaça en alguna de les residències juvenils objecte d'aquesta convocatòria hauran de tindre entre 14 i 30 anys, ambdós inclosos, en el termini de presentació de la sol·licitud.  
2.3. No podran participar en la convocatòria antics residents als quals s'haja revocat la plaça en algun moment per alguna de les causes següents:  
- Organització o participació en actes en què s'alterà l'ordre o la bona convivència a la residència juvenil.  
- Participació en actes en què s'atemptà contra els béns de la residència.  
- Participació en actes en què es menyspreà la dignitat o la intimitat d'altres persones.  
  
Tercera. Adjudicació de les places i llista d'espera  
3.1. Per a l'adjudicació de places, una vegada ordenades les sol·licituds per la data del registre d'entrada, s'atindrà als criteris següents i per aquest ordre de prelació:  
a) que residisquen a la Comunitat Valenciana,  
b) que estiguen cursant estudis universitaris,  
c) que estiguen cursant la resta d'estudis previstos en aquesta convocatòria,  
d) que duguen a terme alguna activitat esportiva, cultural o d'índole semblant.  
3.2. Si en alguna residència el nombre de sol·licitants excedeix del nombre de places oferides, es farà una selecció d'acord amb el barem previst en la present convocatòria.  
3.3. Llista d'espera. Estarà formada per les sol·licituds presentades en termini, que reunisquen els requisits i que no hagen obtingut plaça en la primera adjudicació.  
3.4. En cas d'empat en la puntuació total, tant en les sol·licituds que obtinguen plaça com en les sol·licituds de la llista d'espera, prevaldrà, per a desempatar i per aquest ordre, la puntuació dels factors següents:  
  
a) dificultats d'escolarització en raó de la distància del domicili familiar al centre d'estudis  
b) valoració acadèmica  
c) condició d'orfandat absoluta  
d) situació de desocupació o atur laboral de tots els membres de la unitat familiar sense subsidi ni prestació  
e) situació de víctima de violència de gènere  
f) situació de família monoparental  
g) situació de família nombrosa  
h) condició de resident en el curs anterior, fora de convocatòria  
i) existència de germans matriculats en la residència sol·licitada  
Quan l'empat persistisca, es resoldrà mitjançant l'ordre alfabètic dels cognoms; la lletra d'inici des de la qual es comptarà per al desempat serà la que establisca la resolució de la conselleria competent en funció pública, per la qual es determina la lletra per a fixar l'ordre d'intervenció dels aspirants a les proves selectives que es celebren durant l'any 2019 o, en defecte d'això, la corresponent a l'últim any en què es va establir lletra per a tal fi.  
3.5. Posat el cas que existisquen places vacants abans de l'inici o durant el curs acadèmic, una vegada exhaurida la llista d'espera:  
a) Les residències juvenils podran admetre joves estudiants o que vagen a realitzar algun tipus d'activitat de caràcter acadèmic, o alguna activitat esportiva juvenil o relacionada amb temes de joventut, i que no hagueren sol·licitat plaça en el marc d'aquesta convocatòria, o que l'hagueren sol·licitada fora de termini. Els residents així admesos, sempre que es mantinguen les condicions que els van servir per a ser admesos, conservaran la plaça fins a la finalització del corresponent curs i, si volen continuar a la residència juvenil, hauran de participar en la convocatòria de places següent.  
b) En el supòsit de no reunir el requisit de l'edat, també se'n podran admetre, encara que s'aplicaran les condicions que estableix la Resolució de 9 d'agost de 2012, del director general de l'Institut Valencià de la Joventut, per la qual es determinen les tarifes, els preus i el procediment de contractació per a la reserva i utilització de les instal·lacions juvenils pròpies, o, si escau, els que establisca la normativa posterior.  
  
3.6. Només s'adjudicarà una plaça per persona.  
  
Quarta. Sol·licituds i termini de presentació  
4.1. Cada sol·licitant haurà de presentar, degudament emplenat, un imprés de sol·licitud, segons el model que figura en l'annex II.  
4.2. El model de sol·licitud previst en l'annex II es podrà descarregar des del portal de l'IVAJ següent: http://www.ivaj.es/residencies.  
4.3. Les sol·licituds podran presentar-se preferentment en el Registre Electrònic de l'IVAJ: http://www.gva.es/es/inicio/procedimientos'id\_proc=215&version=amp  
4.4. En el cas d'optar per presentar les sol·licituds de forma presencial, hauran de fer-ho preferentment al Registre de l'IVAJ, carrer Hospital, 11, València 46508, als de les unitats territorials de l'IVAJ d'Alacant, rambla de Méndez Núñez, 41, 03381 Alacant, o de Castelló, carrer Orfebres Santalínea, 2, 12041 Castelló de la Plana, a les residències juvenils o en qualsevol dels llocs i mitjans que preveu l'article 16 de la Llei 39/2015.  
4.5. L'imprés haurà d'emplenar-lo i signar-lo la persona interessada, i, en el cas de menors d'edat, el pare, la mare o el tutor/a.  
  
4.6. La persona interessada podrà autoritzar l'IVAJ a efectuar la comprovació de les dades de residència i identitat del sol·licitant a través de la Plataforma Autonòmica d'Interoperabilitat (d'ara endavant PAI) de Residència i Identitat, i també d'altres situacions socioeconòmiques previstes per a la baremació, en compliment de la Llei 11/2007 i el Pla de Simplificació i Reducció de Càrregues Administratives de la Generalitat Valenciana, i el seu sector públic, aprovat mitjançant el Decret 165/2010, de 8 d'octubre de 2010, i publicat en el DOGV, el 14 d'octubre de 2010.  
4.7. Si de la comprovació efectuada resultara alguna discordança amb les dades facilitades per la persona interessada, l'òrgan instructor estarà facultat per a dur a terme totes les actuacions que siguen necessàries per a la seua verificació.  
La inexactitud falsedat o omissió, de caràcter essencial, en les dades de la sol·licitud, així com en els documents que l'acompanyen, determinaran la impossibilitat de continuar el procediment i, per tant, la inadmissió del sol·licitant. Tot això sense perjudici d'iniciar les accions pertinents per a exigir les responsabilitats, tant administratives com civils o penals, que pogueren derivar-se d'aquesta actuació, segons l'article 6.3 del Decret 165/2010, de 8 d'octubre, del Consell.  
4.8. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 31 del Reial decret 1829/1999, de 3 de desembre, en sobre obert, a fi que l'exemplar destinat a l'IVAJ siga datat i segellat abans de ser certificat. Posat cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en la qual tinga entrada en el Registre de l'IVAJ.  
4.9. El termini de presentació de sol·licituds serà des de l'endemà de la publicació de la present resolució en el Diari Oficial de la Generalitat Valenciana fins al 2 de juliol de 2019.  
  
Cinquena. Documentació  
5.1. La persona interessada haurà de presentar la sol·licitud, degudament emplenada i signada, segons el model oficial que figura en l'annex II, preferentment de forma telemàtica.  
Si el sol·licitant o, en el cas dels menors d'edat, el pare, la mare o el tutor/a, no prestara el seu consentiment per a efectuar les comprovacions de les dades d'identitat i de residència a través de la PAI, d'acord amb el que estableix el Decret 165/2010, o si, per altres causes, no fora possible obtindre aquestes dades a través del sistema esmentat, haurà d'aportar la documentació requerida següent:  
a) En cas de ser de nacionalitat espanyola: document nacional d'identitat (DNI).  
b) En cas de tindre la ciutadania en un estat membre de la Unió Europea o que forma part de l'Espai Econòmic Europeu: certificat d'inscripció en el Registre Central d'Estrangers o, si escau, certificat del dret a residir amb caràcter permanent. En tots dos casos haurà d'aportar-se passaport o DNI.  
c) Les persones que no es troben en cap dels supòsits anteriors: targeta d'identificació d'estranger.  
d) Document acreditatiu d'empadronament o de residència.  
Tota la documentació que es presente haurà de ser vàlida i estar en vigor. En el cas que hi haja algun document caducat, caldrà presentar-ne una còpia juntament amb el resguard d'haver-se sol·licitat la renovació.  
  
Tots els documents als quals es refereix aquesta base aportats per les persones sol·licitants i expedits a l'estranger hauran d'ajustar-se als requisits següents:  
1. Hauran de ser oficials i estar expedits per les autoritats competents, d'acord amb l'ordenament jurídic del país corresponent.  
2. Hauran de presentar-se legalitzats per via diplomàtica o, si escau, mitjançant la postil·la del Conveni de La Haia. Aquest requisit no s'exigirà als documents expedits als estats membres de la Unió Europea, o signataris de l'Acord sobre l'Espai Econòmic Europeu, per les autoritats competents d'aquests estats.  
3. Hauran d'anar acompanyats, si escau, de la seua corresponent traducció oficial al castellà.  
Tota la documentació indicada en els apartats anteriors que no siga original haurà de ser compulsada. En cas contrari, es considerarà no presentada després del previ requeriment d'esmena, d'acord amb el que estableix la base setena de la present resolució.  
5.2. Documentació complementària a l'efecte de baremació:  
a) Document acreditatiu de les notes obtingudes en el curs acadèmic 2018/2019, expedit per la secretaria del centre docent en què s'hagueren cursat aquests estudis i, només en el cas de no haver cursat estudis durant el referit any acadèmic, una declaració responsable de no haver cursat estudis el curs acadèmic anterior, i també document acreditatiu de les notes obtingudes l'últim any en què es van realitzar estudis, expedit per la secretaria del centre docent en què s'hagueren cursat.  
  
b) Memòria descriptiva de l'activitat esportiva, cultural o d'índole similar, si escau.  
c) Situacions socioeconòmiques:  
c.1. Condició d'orfandat absoluta  
c.2. Situació de desocupació o atur laboral de tots els membres de la unitat familiar sense subsidi ni prestació  
c.3. Víctima de violència de gènere  
c.4. Família acollidora  
c.5. Família monoparental  
c.6. Família nombrosa  
c.8. Condició de resident durant el curs anterior, fora de convocatòria.  
c.7. Existència de germans matriculats en la residència sol·licitada.  
5.3. Per a acreditar les condicions indicades en la base 5.2, apartats c.5 i c.6 podran autoritzar l'IVAJ a consultar les dades.  
5.4. Per a acreditar les condicions indicades en la base 5.2, apartats c.1, c.2, c.3 i c.4 podran fer-ho mitjançant qualsevol dels mitjans de prova que preveu la normativa autonòmica.  
5.5. Quant a la justificació de la condició de resident i de l'existència de germans matriculats en la residència sol·licitada, serà la direcció de cada residència, la que n'emeta la certificació.  
Si no s'autoritza la consulta o no s'aporta la documentació complementària assenyalada en l'apartat 5.2, no es tindrà en compte a l'efecte de baremació en aquesta convocatòria.  
  
Sisena. Criteris de baremació  
6.1. Valoració de dificultats d'escolarització  
Dificultats d'escolarització per raó de la distància entre la localitat de residència de la persona sol·licitant i la ubicació del centre escolar o universitari on cursarà els estudis sol·licitats, fins a un màxim de 10 punts, d'acord amb la distribució següent:  
Més de 100 km: 10 punts  
De 81 fins a 100 km: 8 punts  
De 66 fins a 80 km: 6 punts  
De 51 fins a 65 km: 4 punts  
De 36 fins a 50 km: 2 punts  
De 20 fins a 35 km: 1 punt  
6.2. Valoració acadèmica  
6.2.1 Pel criteri acadèmic es podrà obtindre fins a un màxim de 18 punts, d'acord amb el barem següent:  
Nota mitjana de 0 a 0,99 punts: 0 punts  
Nota mitjana d'1 a 1,99 punts: 2 punts  
Nota mitjana de 2 a 2,99 punts: 4 punts  
Nota mitjana de 3 a 3,99 punts: 6 punts  
Nota mitjana de 4 a 4,99 punts: 8 punts  
Nota mitjana de 5 a 5,99 punts: 10 punts  
Nota mitjana de 6 a 6,99 punts: 12 punts  
Nota mitjana de 7 a 7,99 punts: 14 punts  
Nota mitjana de 8 a 8,99 punts: 16 punts  
Nota mitjana de 9 a 10 punts: 18 punts  
6.2.2 L'aplicació del barem es farà en la forma indicada a continuació:  
a) Per al càlcul de la nota mitjana en els estudis organitzats per assignatures, es dividirà la suma aritmètica de les notes obtingudes pel nombre de les assignatures cursades. A tal efecte es computarà com a definitiva la nota més alta obtinguda en cada assignatura entre les convocatòries ordinàries i extraordinàries del curs acadèmic 2018/2019 i, només en el cas de no haver cursat estudis durant referit any acadèmic, les notes obtingudes en l'últim any en què es realitzaren estudis.  
  
b) Les qualificacions obtingudes en les proves d'accés a la universitat no seran tingudes en compte per al càlcul de la nota mitjana.  
c) En els ensenyaments mitjans en què existisca legalment qualificació global per curs, el barem s'aplicarà directament a la dita qualificació.  
d) Per al càlcul de la nota mitjana en el cas de plans d'estudi estructurats en crèdits, es ponderarà en funció del nombre de crèdits que integra cada assignatura, d'acord amb la fórmula següent:  
  
 P x Nca  
V = --------------  
 NCt  
  
V = valor resultant de la ponderació de la nota mitjana obtinguda en cada assignatura  
P = qualificació numèrica de cada assignatura  
Nca = nombre de crèdits que integren l'assignatura  
NCt = nombre de crèdits matriculats en el curs acadèmic que es barema  
  
Els valors resultants de l'aplicació de la dita fórmula es sumaran i el resultat serà la nota mitjana final.  
e) Les qualificacions acadèmiques no numèriques equivaldran a les qualificacions numèriques següents:  
- Matrícula d'honor: 10 punts  
- Excel·lent: 9 punts  
- Notable: 8 punts  
- Bé: 6 punts  
- Suficient o apte: 5 punts  
- Insuficient o no apte: 2 punts  
- Molt deficient o no presentat: 0 punts  
6.3. Memòria descriptiva de l'activitat a desenvolupar. Es valorarà fins a un màxim de 18 punts, d'acord amb el barem següent:  
a) Caràcter innovador del projecte, fins a 6 punts  
b) Objectius, fins a 6 punts  
c) Programa d'activitats, fins a 6 punts  
6.4. Altres criteris complementaris:  
a) Orfandat absoluta: 3 punts  
b) Desocupació o atur laboral de tots els membres de la unitat familiar: 3 punts  
c) Víctima de violència de gènere: 3 punts  
d) Família d'acollida: 3 punts  
e) Família monoparental: 3 punts  
f) Família nombrosa: 3 punts  
g) Condició de resident fora de la convocatòria: 1 punt  
h) Germans matriculats a la residència sol·licitada: 1 punt  
  
Setena. Instrucció del procediment  
7.1. La instrucció del procediment correspondrà a les unitats territorials de l'IVAJ de Castelló i d'Alacant, i al Servei de Participació, Activitats i Productes de l'IVAJ, que podran demanar a la persona sol·licitant l'aportació addicional de tots els documents o dades aclaridores que consideren necessaris per a l'examen de la sol·licitud presentada.  
  
7.2. Si la sol·licitud no reuneix els requisits exigits o no porta adjunta la documentació que, d'acord amb aquesta resolució, especifica la base 5.1, de conformitat amb el que disposa l'article 68 de la Llei 39/2015, i d'acord amb el que preveuen els articles 43 i 45 de l'esmentada llei, aquesta circumstància es farà pública en els taulers oficials d'anuncis dels serveis centrals, de les unitats territorials de l'IVAJ, i de les residències juvenils adscrites a l'IVAJ, i també a través de la web de l'IVAJ, ivaj.gva.es/es/convocatoria-de-plazas-y-becas, perquè, en el termini de deu dies, comptats a partir de l'endemà de la notificació, se n'esmene la falta o s'acompanye dels documents preceptius i la resta de documentació voluntària a l'efecte de baremació. Si no es produeix aquesta esmena en el termini esmentat, s'entendrà que la persona interessada ha desistit de la seua petició i es procedirà a l'arxiu de la seua sol·licitud, prèvia resolució dictada en els termes que preveu l'article 21 de la Llei 39/2015. El que s'indica en aquest punt només afecta a la no esmena dels documents requerits que assenyala en la base 5.1.  
D'altra banda, si no es produeix l'aportació de la documentació complementària assenyalada en la base 5.2, no es tindrà en compte a l'efecte del barem en aquesta convocatòria.  
  
Huitena. Comissió avaluadora  
8.1. La comissió avaluadora per a l'estudi i la valoració de les sol·licituds estarà integrada pels membres al servei de la Generalitat, adscrits a l'IVAJ, següents:  
Presidència: La persona titular de l'Àrea de l'IVAJ o persona substituta  
Vocalies:  
- Qui coordine la Unitat Territorial de Castelló o persona substituta  
  
- Qui coordine la Unitat Territorial d'Alacant o persona substituta  
  
- Responsable del Servei de Participació, Activitats i Productes o persona substituta  
- Responsable de la Secció de Programes de Joventut II o persona substituta  
Secretaria: un/a tècnic/a de l'IVAJ  
8.2. El funcionament de la comissió avaluadora s'ajustarà a les normes que contenen els articles del 15 al 18 de la Llei 40/2015, d'1 d'octubre, de règim jurídic del sector públic.  
8.3. A fi de facilitar l'anàlisi de les sol·licituds presentades, la comissió avaluadora podrà demanar a les persones sol·licitants la informació addicional que considere necessària.  
8.4. La comissió avaluadora redactarà una proposta provisional de resolució que contindrà la relació nominal de persones excloses de la convocatòria, amb la causa d'exclusió; la relació nominal de sol·licitants que han obtingut plaça, si escau, ordenada d'acord amb els criteris establits i el barem que recull la base sisena, expressant la puntuació total obtinguda i la relació de persones en llista d'espera. Així mateix, es publicarà la llista de les persones que han desistit de la seua sol·licitud i també la de les renúncies produïdes. Aquestes relacions es faran públiques a les seus de l'IVAJ de València, a les unitats territorials de l'IVAJ d'Alacant i de Castelló de la Plana, i també en la web de l'IVAJ http://www.ivaj.es/residencies i s'obrirà un període de 10 dies hàbils per a presentar qualsevol al·legació. Transcorregut aquest termini, la comissió avaluadora elevarà una proposta de resolució al director general de l'IVAJ. Les al·legacions s'entendran resoltes amb la publicació de la resolució d'adjudicació de places.  
  
Novena. Resolució de la convocatòria  
9.1. El director general de l'IVAJ, a la vista de la proposta de la comissió avaluadora, en resoldrà la convocatòria. En el procediment, en tot cas, hauran de quedar acreditats els fonaments de la resolució que s'adopte.  
9.2. El termini màxim de resolució serà de tres mesos, comptadors a partir de l'endemà del dia en què acabe el termini de presentació de sol·licituds. Si transcorregut el dit termini no s'haguera dictat resolució expressa, les sol·licituds presentades podran entendre's desestimades, sense perjuí de l'obligació de resoldre que estableix l'article 21 de la Llei 39/2015.  
9.3. La resolució de la convocatòria es publicarà en el DOGV a l'efecte que preveu l'article 45 de la Llei 39/2015, i es farà pública als serveis centrals i les unitats territorials de l'IVAJ, i també a les residències juvenils que té adscrites, i a través de la web de l'IVAJ, http://www.ivaj.es/residencies.  
  
Desena. Obligacions dels beneficiaris  
10.1. Les persones admeses en les residències es comprometen a romandre-hi durant tot el curs acadèmic lectiu que, en el seu moment, fixen la universitat corresponent i la conselleria competent en matèria d'educació, o fins al termini del projecte de l'activitat presentada.  
  
10.2. Quota:  
a) Les persones seleccionades hauran d'abonar mensualment el preu que estableixen el punt 1 de l'annex del Decret 128/2012, de 3 d'agost, del Consell, pel qual es modifica el Decret 209/2001, de 18 de desembre, mitjançant el qual es fixa el règim i les quanties dels preus públics que ha de percebre l'IVAJ, publicat el 06.08.2012, en el DOGV núm. 6834; la correcció d'errades del Decret 128/2012, de 3 d'agost, del Consell, pel qual es modifica el Decret 209/2001, de 18 de desembre (DOGV 6839, 13.08.2012), i, si escau, el que establisca la normativa d'actualització posterior.  
b) Per al curs 2019/2020, els preus establits són:  
  
RESIDÈNCIES PREUS/MES/PERSONA  
 Habitació individual Habitació doble  
Residència juvenil La Florida, d'Alacant 463,50 - 459,00 -  
Residència juvenil Mare de Déu del Lledó, de Castelló de la Plana 450,00 - 408,00 -  
Residència juvenil Sant Crist del Mar, de Benicarló - - 306,00 -  
  
  
c) El preu s'abonarà en pagaments mensuals, que s'hauran de liquidar dins dels 5 primers dies del mes corresponent, excepte els dies del mes de setembre, que s'abonaran en la mensualitat d'octubre. L'obligació del pagament del resident correspondrà a tot el període lectiu escolar oficial del seu nivell d'estudis o del període previst en el projecte a desenvolupar.  
d) Quan l'inici no coincidisca amb el primer dia del mes, les persones residents abonaran, d'aqueix mes inicial, només els dies compresos dins del calendari escolar oficial corresponent al seu nivell d'estudis, i el preu de cada dia serà el resultat de dividir la quota mensual entre 30 dies. Per a l'últim mes del curs s'aplicarà el mateix criteri.  
  
Les persones interessades que obtinguen plaça una vegada iniciat el curs acadèmic abonaran, en el primer mes d'estada, la part proporcional que corresponga als dies que utilitzen la residència, en els casos en què no coincidisca amb un mes natural complet.  
e) Les persones interessades que abandonen la residència durant el curs escolar sense finalitzar els estudis o l'activitat prevista abonaran la part corresponent als dies de permanència en la residència del mes en què es produïsca l'abandó i, a més a més, perdran la fiança.  
Les persones interessades que abandonen la residència una vegada finalitzat el curs escolar, però que vulguen allotjar-s'hi per a la realització d'exàmens oficials, o de qualsevol activitat relacionada amb el projecte presentat, hauran de formalitzar la corresponent reserva i abonar el preu d'alberguista, d'acord amb el que preveu la normativa de preus vigents de la Resolució de 9 d'agost de 2012 (DOGV 6846, 23.08.2012), o, si escau, el que establisca la normativa d'actualització posterior.  
Així mateix, les persones residents que no abandonen la residència una vegada finalitzat el curs escolar, i que vulguen allotjar-s'hi per a la realització d'exàmens oficials, o d'activitats relacionades amb el projecte presentat, continuaran tenint la consideració de residents.  
  
f) En el moment de formalitzar la inscripció, la persona resident efectuarà un pagament de la quantitat equivalent a una quota mensual, en concepte de fiança.  
g) La quantitat ingressada com a fiança respondrà per l'abandó de la residència sense finalitzar els estudis o l'activitat prevista, i també per les obligacions de quotes mensuals no abonades, per despeses no satisfetes i per danys o desperfectes ocasionats i no reparats. Tot això sense perjuí ?cas que les obligacions, danys o desperfectes foren d'import superior a la fiança- de la reclamació per la diferència fins a abastar el total del seu import.  
h) La quantitat ingressada com a fiança es tornarà en acabar l'estada a la residència, tret de les retencions que puguen deduir-se per l'aplicació del paràgraf anterior.  
10.3. En els supòsits d'abandó de la residència per motius acadèmics, com ara la participació en programes d'intercanvi d'estudiants, pràctiques que hagen de dur-se a terme en altres localitats i altres situacions assimilables, la persona resident podrà conservar, prèvia sol·licitud, la plaça a la residència. En aquests supòsits la persona resident no abonarà la quota durant el període que no hi romanga, però no se li tornarà la fiança. La no-reincorporació, en finalitzar el període sol·licitat d'absència de la residència per motius acadèmics, comportarà la pèrdua de la fiança.  
10.4. Davant de la falta de pagament de dos mesos, o de l'incompliment reiterat del termini de pagament, s'iniciarà l'oportú procediment de requeriment i, si escau, de revocació de la plaça de resident.  
10.5. Les quantitats que les entitats bancàries cobren a l'IVAJ pels rebuts tornats a la residència hauran de ser abonades per la persona resident.  
10.6. Les quantitats a abonar per als cursos successius fins a acabar l'estada a la residència seran les que determine la convocatòria anual de places, d'acord amb la normativa vigent de preus públics a aplicar per a les activitats i els serveis que presta l'IVAJ.  
10.7. Formalització de la inscripció i documentació:  
Les persones sol·licitants que obtinguen plaça en el marc de la present convocatòria hauran de formalitzar la inscripció en la secretaria de la residència en què se'ls haja adjudicat la plaça, des del dia 19 d'agost fins a les 14.30 hores del dia 30 d'agost de 2019, i aportaran la documentació següent:  
- Dues fotografies de carnet  
- Una fotocòpia de la cartilla o targeta sanitària de la Seguretat Social, o de qualsevol altre document que justifique cobertura mèdica i sanitària  
- El justificant de l'ingrés de la fiança  
L'efectivitat de la resolució d'adjudicació de places quedarà condicionada al compliment d'allò que expressa l'apartat anterior. Si en els terminis indicats no es formalitzara la inscripció en la secretaria corresponent mitjançant l'aportació de la dita documentació, es dictarà l'oportuna resolució del director general de l'IVAJ, d'acord amb el que estableix l'article 21 de la Llei 39/2015, en què es declare l'incompliment de les dites obligacions i els efectes corresponents. La plaça que quede vacant podrà adjudicar-se d'acord amb els criteris que establisca la convocatòria.  
10.8. La persona admesa haurà de matricular-se en el centre docent declarat en el formulari de sol·licitud de plaça, i també realitzar els estudis del nivell igualment declarat en l'esmentada sol·licitud, o dur a terme el projecte d'activitats esportives, culturals o d'índole similar, que haja presentat. En el cas de residents estudiants, abans del 15 de novembre de 2019 hauran de presentar el certificat de matrícula o un document acreditatiu de la matrícula efectuada per al curs 2019/2020.  
  
10.9. La persona admesa haurà de signar un document en què conste que es compromet a respectar les normes reguladores de les residències juvenils i el reglament de règim intern de la seua residència. En el cas de menors d'edat, aquest document l'haurà de signar el pare, la mare o tutor/a. La negativa a signar aquest document podrà donar lloc al corresponent procediment de revocació de la plaça concedida.  
  
10.10. Les persones residents admeses en una residència es comprometen al compliment de les seues obligacions acadèmiques, entre les quals hi ha l'assistència a classe i l'aprofitament dels estudis. Amb aquesta finalitat, la direcció de la residència podrà demanar als residents l'horari de classes i una còpia de les butlletins de les notes que obtinguen al llarg del curs. Als residents que no aporten les butlletins de notes en el termini concedit, se'ls requerirà per escrit que en un termini de deu dies procedisquen a lliurar-les en direcció. L'incompliment del termini de lliurament de les notes i/o de les obligacions acadèmiques i un rendiment acadèmic negatiu reiterat podrà donar lloc al corresponent procediment de revocació de la plaça concedida.  
10.11. Durant la primera quinzena del mes de maig de cada any, a l'efecte de continuïtat a la residència, les persones beneficiàries presentaran a la direcció de la residència una declaració responsable en què exposen que no s'ha modificat cap dels requisits exigits per a participar en la convocatòria en què van ser admeses, i també una sol·licitud de renovació de plaça a la residència per al curs lectiu següent.  
  
10.12. Una vegada presentada la renovació de plaça, la persona interessada es compromet a continuar a la residència el curs següent. No obstant això, en el cas que presente una sol·licitud de renúncia a la plaça abans del 20 de juliol, se li podrà tornar la fiança.  
Onzena. Revocació de la plaça i anul·lació del servei  
11.1. L'incompliment o l'alteració, per part de la persona beneficiària, dels requisits i les condicions que donaren lloc a l'atorgament de la plaça, i també l'incompliment de les obligacions que assenyala la base desena de la present resolució, podran donar lloc al corresponent procediment de revocació de la plaça concedida. Serà causa específica de revocació l'incompliment de les obligacions acadèmiques i un rendiment acadèmic negatiu reiterat, l'organització i la participació en actes que alteren l'ordre i la bona convivència a la residència juvenil, i els que atempten contra els béns de la residència, i també tots aquells actes que menyspreen la dignitat o la intimitat d'altres persones. En la tramitació del procediment es garantirà, en tot cas, el dret a l'audiència de la persona interessada.  
11.2. Per causes justificades i després de comunicar-ho als residents en qüestió amb una antelació mínima d'un mes, tret de causes de força major, l'IVAJ podrà suspendre'ls el servei de residència per un temps determinat i mentre duren les circumstàncies que en provocaren la suspensió.  
  
Dotzena. Renúncia de plaça i devolució de la quota  
12.1. La sol·licitud de renúncia a la plaça es farà sempre per escrit, i es trametrà a l'IVAJ o es presentarà al Registre de la seu central de l'IVAJ a València, als de les unitats territorials de l'IVAJ d'Alacant i de Castelló, a les residències juvenils o en qualsevol dels llocs i mitjans que estableix l'article 16 de la Llei 39/2015.  
12.2. Quan les sol·licituds es presenten en una oficina de correus per a ser enviades per correu certificat, s'hauran de presentar en sobre obert, i inclouran una còpia perquè siga segellada i datada per la persona responsable, i puga acreditar-se'n la presentació.  
12.3. Les sol·licituds de renúncia hauran d'indicar clarament el nom i els cognoms de la persona resident, la residència juvenil de què es tracte, i també la data a partir de la qual se'n fa efectiva la renúncia.  
12.4. D'acord amb el que disposa el Decret 103/2014, de 4 de juliol, del Consell, procedirà la devolució de l'import que corresponga quan, per causa no imputable a la persona interessada, no tinga lloc la utilització del servei o no es preste.  
12.5. S'entendrà com a causa no imputable a la persona interessada, o s'hi assimilarà, el fet d'estar afectada d'una malaltia que li impedisca l'assistència a la residència per un període igual o superior a dos mesos, degudament justificat mitjançant un certificat mèdic oficial, emplenat i signat, o un informe hospitalari.  
12.6. També s'assimilarà a causa no imputable a la persona interessada el trasllat de l'expedient universitari a una altra universitat i s'haura de justificar amb la documentació acreditativa de l'admissió i la matrícula en la nova universitat.  
12.7. El procediment de devolució de les quantitats, en els casos que corresponga, es farà d'acord amb el Decret 182/2014, de 24 d'octubre, del Consell.  
  
Tretzena. Informació detallada sobre el tractament de dades de caràcter personal  
El responsable del tractament de les dades recollides a través del formulari i, si escau, la documentació que s'adjunta és l'Institut Valencià de la Joventut (IVAJ), amb domicili al c/ Hospital, 11, 46943 València, i adreça electrònica de contacte: residencia\_ibmd@zzw.nh i telèfon: 729 546 316.  
Dada de contacte de la delegació de protecció de dades: iyquaoevrkgtmfyw@rff.xb  
Base jurídica i finalitats del tractament: amb base jurídica en el compliment de les obligacions legals derivades de la normativa d'aplicació en la present convocatòria, així com per al compliment d'una missió realitzada en interés públic o en l'exercici de poders públics conferits a l'IVAJ, les dades personals contingudes en el formulari de sol·licitud de plaça, i també en la documentació que presenten les persones sol·licitants seran tractades amb les finalitats següents:  
- Rebre de les sol·licituds, verificar el compliment dels requisits, valorar i, si escau, adjudicar les places d'allotjament i pensió alimentària, d'acord amb les condicions i els criteris establits en la present convocatòria.  
- Dur a terme la publicació de les dades en els taulers oficials d'anuncis dels serveis centrals, de les unitats territorials de l'IVAJ, i de les residències juvenils que té adscrites, així com a través de la web de l'IVAJ http://www.ivaj.es/residencies, d'aquelles sol·licituds que no reunisquen els requisits exigits o no porten adjunta la documentació que, d'acord amb la present resolució, s'especifica en la base 5.1, amb la finalitat de permetre a les persones sol·licitants esmenar la falta o acompanyar els documents preceptius i la resta de documentació.  
- Redactar la proposta provisional de resolució, incloent la relació nominal de persones excloses de la convocatòria, amb la causa d'exclusió; la relació nominal de sol·licitants que han obtingut plaça, expressant la puntuació total obtinguda, i la relació de persones en llista d'espera.  
  
- Redactar i publicar la llista de les persones que han desistit de la seua sol·licitud, així com la de les renúncies produïdes a les seus de l'IVAJ de València, a les unitats territorials de l'IVAJ d'Alacant i de Castelló de la Plana, i també en la web de l'IVAJ http://www.ivaj.es/residencies, per a permetre la presentació d'al·legacions i resoldre-les.  
- Resoldre la convocatòria i publicar la llista d'admissions i adjudicacions en el DOGV i als serveis centrals i a les unitats territorials de l'IVAJ, així com a les residències juvenils que té adscrites, i a través de la web de l'IVAJ http://www.ivaj.es/residencies.  
- Enviar comunicació als adjudicataris amb informació relacionada amb la residència, així com mantindre el contacte durant la seua estada, per a la gestió de qualsevol sol·licitud en relació amb les condicions de residència i els serveis inclosos.  
- Dur a terme el cobrament del preu establit en la present resolució, així com, en el seu moment, l'abonament de la fiança.  
- En cas de falta de pagament, iniciar l'oportú procediment de requeriment i, si escau, la revocació de la plaça.  
- Garantir la suspensió de la residència per causes acadèmiques, reservar la plaça, prèvia sol·licitud, i facilitar-ne, si escau, la reincorporació.  
- Dur a terme la revocació de la plaça de resident en els casos en què, de conformitat amb el que disposa la present resolució, existisca causa per a això.  
- Tramitar la renúncia de la plaça i dur a terme la devolució de l'import que corresponga quan es donen les causes previstes en la present resolució.  
- Així mateix, si escau, amb base jurídica en el consentiment de les persones interessades o les seues representants legals en el cas de menors, es podran dur a terme fotos de les persones interessades per a informar i promocionar les residències de l'IVAJ, així com noves convocatòries, en plataformes de comunicació de l'IVAJ, com ara la seua pàgina web, xarxes socials i/o fullets informatius.  
Destinataris de les dades. Amb base jurídica en el compliment de les obligacions legals derivada de la normativa d'aplicació en aquesta resolució, així com per al compliment d'una missió realitzada en interés públic o en l'exercici de poders públics conferits a l'IVAJ, les dades personals podran ser comunicades a la Plataforma Autonòmica d'Interoperabilitat (d'ara endavant PAI), amb la finalitat d'efectuar la comprovació de les dades de residència i identitat de les persones sol·licitants, així com d'altres situacions socioeconòmiques previstes per a la baremació, a altres òrgans de l'Administració Pública amb competència en la matèria, entre els quals, a títol general, podrien trobar-se òrgans autonòmics, locals, estatals, òrgans judicials i Ministeri Fiscal, Tribunal de Comptes, Sindicatura de Comptes, IGAE, Defensor del Poble i Síndic de Greuges, Agència Antifrau de la Comunitat Valenciana, Delegat de Protecció de Dades i d'altres tercers subjectes de dret privat amb interés legítim i/o dret d'accés en el procediment. Així mateix, les dades de les persones beneficiàries de les places es comunicaran a les residències a l'efecte de gestionar l'ocupació de la plaça i les condicions de la pensió alimentària.  
Encarregats del tractament. Els tercers encarregats del tractament podran tindre accés a les dades per encàrrec de l'IVAJ i/o de la Generalitat Valenciana, per a la prestació de serveis, seguint les instruccions i amb les mesures de seguretat i confidencialitat establides en el contracte per encàrrec de tractament.  
Transferències internacionals de dades: no hi ha transferències internacionals de dades.  
Necessitat de la comunicació de les dades per les persones interessades. Totes les dades sol·licitades a través del formulari de sol·licitud de plaça, així com la documentació vinculada són necessaris per a poder tramitar la sol·licitud, per la qual cosa la falta de comunicació d'aquestes dades a l'IVAJ determinarà la impossibilitat de tramitar el procediment i, si escau, la inadmissió de la sol·licitud.  
Termini de conservació de dades. Les dades personals es conservaran durant el temps necessari per a complir amb la finalitat per a la qual es recapten i pels terminis establits en les normes vigents per al compliment d'obligacions i responsabilitats legals, i seran suprimits, d'acord amb el que estableix la normativa d'arxius i documentació.  
  
Drets. Les persones interessades poden exercitar els seus drets d'accés, rectificació, supressió, oposició, limitació al tractament, portabilitat i de no ser objecte d'una decisió basada únicament en el tractament automatitzat. A més, si escau, podrà retirar el consentiment atorgat respecte del tractament de dades per al tractament de la seua imatge en fotografies, sense que això afecte la licitud del tractament previ a la seua retirada. L'exercici dels drets podrà dur-se a terme a través de qualsevol de les vies següents:  
a) A través del tràmit electrònic, segons s'indica en la guia del procediment de drets ARC  
b) Enviant la petició a qualsevol de les adreces següents:  
Postal: c/ Hospital, 11, 46071 València.  
Electrònica: residencia\_mcxo@tpu.uz  
c) De forma presencial, en les oficines administratives de l'IVAJ, aportant la sol·licitud corresponent  
L'exercici dels drets és personalíssim i requerirà la identificació inequívoca de la persona interessada, que podrà realitzar-se en els apartats b) i c), mitjançant fotocòpia del seu document nacional d'identitat, passaport o un altre document vàlid que l'identifique i, si escau, de la persona que n'ostente la representació, o instruments electrònics equivalents; així com el document o instrument electrònic acreditatiu de tal representació.  
Altres drets. Les persones interessades, a més, poden presentar una reclamació a Espanya davant de l'Agència Espanyola de Protecció de Dades (www.agpd.es) i sol·licitar informació i tutela sobre l'exercici dels seus drets. Amb caràcter previ a aquesta reclamació, poden dirigir-se a la delegació de protecció de dades de l'IVAJ a través de l'adreça: geqekcqiivkridwo@hna.ja  
  
Catorzena. Normativa a aplicar a les persones residents  
La normativa a aplicar a les persones residents admeses en el marc d'aquesta convocatòria per als cursos successius fins a acabar l'estada a la residència serà la que determine la convocatòria anual de places.  
  
  
Quinzena. Acceptació de les bases  
La participació en la present convocatòria implica l'acceptació de les bases que la regulen.